เมื่อคืนนี้รุ้สึกว่าตื่นมาเข้าห้องน้ำบ่อยมากค่ะคือทุกๆสามชั่วโมงจะปวดฉี่ไม่ทราบว่าเสี่ยงจะเป็นโรคอะไรคะส่วนตัวเป็นไทลอยสูงอยู่แล้วค่ะจะไปหาอีกดีไหมคะ
สวัสดีค่ะ อาการปัสสาวะบ่อย (Urinary frequency) คือปัสสาวะกลางวัน มากกว่า 6-8 ครั้ง ปัสสาวะกลางคืนมากกว่า 1 ครั้ง ดังนั้นถ้าปัสสาวะกลางคืน ทุก 3 ชั่วโมงเช่นนี้ ถือว่าปัสสาวะบ่อยค่ะ เเละควรต้องหาสาเหตุ เช่น-การติดเชื้อทางเดินปัสสาวะ อาจเป็นได้ดังนั้นกระเพาะปัสสาวะหรือท่อปัสสาวะ ซึ่งอาจทำให้ปัสสาวะบ่อย มีไข้ ปัสสาวะขุ่น ถ้ามีปัสสาวะเเสบขัดจะคิดถึงมากขึ้นค่ะ-โรคเบาหวาน บางรายอาจเริ่มต้น แสดงอาการจากการปัสสาวะที่บ่อยขึ้นได้ค่ะ เนื่องจากการที่ร่างกายดูดซึมน้ำตาลได้ไม่ดี จึงมีน้ำตาลที่เหลือรออกมาทางปัสสาวะมากขึ้น เเล้วมีการดึงน้ำออกมาด้วย ดังนั้น จึงปัสสาวะบ่อยขึ้นค่ะ-โรคเกี่ยวกับ ไต ที่มีการดูดน้ำกลับได้น้อยลง จึงทำให้มีการปัสสาวะออกที่เพิ่มมากขึ้น-โรคเบาจืด คือ ความผิดปกติของฮอร์โมนทำให้ร่างกายดูดซึมน้ำไม่ได้ เกิดเป็นปัสสาวะออกมามากขึ้น-การมีก้อนเนื้องอก ที่มดลูก หรือรังไข่ ซึ่งอาจมีการกดเบียน กระเพาะปัสสาวะ จึงทำให้มีการปัสสาวะบ่อยมากขึ้นค่ะ-การรับประทานสารที่ทำให้ขับปัสสาวะ เช่น ยาบางชนิด ยาลดความอ้วน ชา กาแฟ ก่อนนอนแนะนำให้มาตรวจที่โรงพยาบาลก่อนค่ะเพื่อตรวจปัสสาวะดูการติดเชื้อ ร่วมกับ ตรวจหาความผิดปกติอื่นๆ ที่อาจพบได้ค่ะ ถ้าเป็นไปได้งดอาหารมาก่อนตรวจประมาณ 8 ชั่วโมงจะสามารถเจาะเลือดเพื่อดูเบาหวานได้ค่ะ